Pályázatunk részét képező szakmai tervben foglaltak szerint valósítottuk meg a projekt tevékenységek harmadik ütemét is.

A projekt ezen szakaszában az alábbi szakmai tevékenységek valósultak meg:

1. A differenciált pedagógiai módszerek használatának hatékony területe az egyéni fejlesztés, szaktanári felkészítés, mely folyamatosan zajlott a projekt megvalósításban. Az egyéni tanulási tervek kialakítása része a differenciált módszereknek, az egyéni fejlesztés hozzájárul ahhoz, hogy a tanuló megkaphassa a kifejezetten őt fejlesztő feladatokat.
2. Átdolgozásra került az iskola pedagógia programja.
3. Az intézmények közötti horizontális tanuláshoz kapcsolódó tevékenységek részeként 2019.11-ban az Eszterházy Károly Egyetem adjunktusa tartott „rendhagyó osztályfőnöki órát”, aminek célja a tanulók számára közvetített tudás mellett, módszertani ajánlások átadása volt pedagógusaink számára. 2020. novemberében a tarnabodi általános iskola vezetőjével és munkatársaival egyeztetett a tarnabodi gyerekekről.
4. Az együttműködés nyertes köznevelési intézményekkel, workshopok szervezése tevékenységek immár visszatérően az „A Tan Kapuja” által fenntartott gimnázium és a Mezőcsáti Gimnázium és Szakképző Iskola hasonló programot megvalósító munkatársaival jöttek létre.
5. A mentorált tanulók családjának látogatása végig kíséri a projektet. A vírushelyzet miatt a családlátogatások részben a virtuális térbe kerültek át.
6. Az intézményen kívüli szereplők bevonása, illetve intézményi nyílt napokon, információs napokon történő részvétel tevékenység az Eszterházy Károly Egyetem, illetve a Heves Megyei Rendőrfőkapitányság munkatársainak bevonásával, valamint 2020. októberében egy szegregátumból induló, egyetemet végzett cigány fiatal előadása révén valósult meg.
7. A programba vont tanulók mentorálása az előző időszakhoz képest változott a COVID helyzet miatt. A távoktatás a hátrányos helyzetű tanulók esetében sok esetben nem valósulhatott meg az ideálisnak mondható módon. Ennek oka a technikai infrastruktúra, internet elérhetőség korlátozottsága vagy teljes hiánya. A kapcsolattartást a lehetőségekhez mérten igyekeztek a mentorok, pedagógusok folyamatossá tenni. A kapcsolattartás alapvetően emailen történt, melynek dokumentálása az EMMI munkatársának írásbeli jóváhagyásával valósult meg. Azon tanulók esetén, ahol ez szükségessé vált, pótló alkalmak révén volt szükséges megvalósítani a mentor és egyéni fejlesztési alkalmakat.
8. A projekt megvalósítás részeként folyamatosan biztosítottuk angol és német nyelvből a kötelező óraszámon felüli nyelvtanulás lehetőségét a projektben részt vevő tanulók részére. A pandémia miatti távoktatásra való átállás következtében itt is az e-mailes kapcsolat révén, illetve pótló alkalmak beiktatásával valósult meg a tevékenység.
9. Családi túrát szerveztünk Kékestetőre.
10. Az ütemezés szerinti családi napot a budapesti Margit-szigeten valósítottuk meg.
11. Családi egészségnapok két alkalommal, Szülők iskolája foglalkozás egy alkalommal valósultak meg.
12. A családi karácsony előzményeként adventi rendezvényt is szerveztünk 2019-ben.
13. „Személyiségfejlesztés, önismeret, közösségépítés” – tanulói foglalkozások, tréningek biztosítása ebben az időszakban is folytatódott az érdeklődő diákok részvételével.
14. A pedagógusok, mentorok szupervizionálása folyamatos volt. A járványhelyzet alatt online valósult meg. Szükség szerint egyéni, ill. csoportos formában.
15. Kulturális kirándulás 2020.08-ban jött létre. Tanulóinkkal Budapestre utaztunk. A Parlament megtekintése volt az egyik úticélunk. Előtte azonban részt vettünk egy dunai sétahajózáson.
16. A felsőoktatási intézmény által szervezett nyílt napon való részvétel 2019.11-ben az Eszterházy Károly Egyetemre látogatással valósult meg
17. A TÁMOP-3.3.13-13/1 Eötvös József program kiemelt projekt keretében kidolgozásra került akkreditált módszertani pedagógus továbbképzésen való részvétel 2020. szeptemberében realizálódott.

A környezetvédelmi és esélyegyenlőségi jogszabályokat betartottuk.

Szervezetünk továbbra is esélyegyenlőségi munkatársat foglalkoztat, a projektet megvalósító Károly Róbert Középiskola rendelkezik esélyegyenlőségi programmal.

A projekt tájékoztatással és nyilvánossággal kapcsolatos eddigi kötelezettségeinek eleget tettünk.

A projekt részére beszerzett kisértékű irodaszerek és anyagok a projekt céljainak megvalósítására kerültek felhasználásra.